
SZÁVAY EDIT rajza 


Kedves 
Gyerekek! 


Köszönjük a nekünk küldött képeslapokat! 
Sok szépet, érdekeset láttatok. Örülünk, 
hogy ilyen vidáman telik a nyár! 


Szeretitek a friss kenyeret? Mi nagyon sze- 
retjük. Tudjátok-e, hogy augusztus 20-a az 
új kenyér ünnepe? Learatták a gabonát, a 
malomban lisztté őrölték, abból sütik az új 
kenyeret. Emese rajzán az ügyes pékek szor- 
goskodását láthatjátok. Mindenkinek jó ét- 


vágyat kívánunk az új kenyérhez! 


TÁTRAI EMESE, 6 éves, Nyíregyháza KANEEGANANSA ES 
eemesttőmáetgi en szeszet nő 7 


i 
1929) 


Kedves Petra! Megkaptuk a leveledet, de ez 
csak annak az aranyos postás bácsinak kö- 
szönhető, aki megkereste a mackóbarlan- 
gunkat annak ellenére, hogy te nem írtad rá 
a borítékra a címünket. Szerettünk volna vá- 
laszolni neked, de nem lehetett, mert nem 
árultad el, hol laksz, még a vezetéknevedet 
sem tudjuk. Ha felis- 
mered a képen a bo- 
rítékodat, írd meg a 
nevedet ésa címedet, 
anyuka, apuka vagy 
más felnőtt segítsé- 
gével! 


Kedves Gyerekek! Sokan írtok vagy rajzol- 
tok nekünk felnőtt segítsége nélkül. Aki 
önállóan szeretné megcímezni a borítékot, 
figyelje meg, ilyen a helyes címzés: 


Pootafibb. 357. 
ME Hi 


Ne felejtsétek el, hogy bélyeget is kell ra- 
gasztani a borítékra! 


MONGE b A Tömör töle ölső a ÚN all zá táööénnátttt ? 


jelesen temettette get vtnet 


aaa ke e ee edes emetesteetűi 


Júniusi rejtvényeinket olyan sokan megfejtettétek, 
hogy alig fértek el a szerencsekerékben a borítékok, 


A Keresgélő című rejtvényt azok fejtették meg jól, — 


akik három virágot rajzoltak. A Víz, víz... című 


rejtvény minden képe valamilyen kutat ábrázolt, 


a csónakos kép nem illett közéjük. 

Lássuk, kinek a nevét húzta ki Bagoly Bandi a sze- 
rencsekerékből: 

Botond Krisztina, Hajas Barbara, Hegedűs Beatrix, 
Kasos Csaba, Vukovári Panna és Viktor, Budapest - 
Balla Réka, Tatabánya - Balogh Erzsébet, Székesfe- 
hérvár - Bálint Zsolt és Balázs, Mohács - Besenyei 
Csaba, Eger - Bocz Tamás és Karcsika, Mezőtúr - 
Czudar Andrea, Gyöngyös - Cseke Gyöngyi, Kővári 
Lacika, Torda Eszti, Győr - Csibi Mónika, Kozármis- 
leny - Dénes Ádám, Nagykanizsa - Dóczi Mária, Ha- 
lásztelek - Fontos Istvánka, Martfű - Gaál Peti, Szek- 
szárd - Horváth Péter, Kapuvár - Horváth Zsófia, 
Százhalombatta - Kuliga Gábor, Szarvas - Polgár 
Gábor, Pécs - Szabó Viktorka, Nyíregyháza - Száva 
Katalin, Sarkod- 
keresztúr - Tas 
Dávid, Balaton- 
akarattya- Tresz 
Ilona, Bátaszék. 


MEGSÚGOM, hogy 
a szeptemberi Dörmögőből 
ismét megtudhatsz 

valami érdekeset 

a csillagokról. 

S hogy Dörmiék 

mit csinálnak? 

Tortát keresnek 
a fán! 


MADÁR ESZTER raizai 


Nagyapa aján 


Egy hosszú, egy rövid csöngetés. 

— Ez a Nagyapa! — kiáltotta Zoli, s amint 
édesanyja ajtót nyitott, feltűnt Nagyapa ma- 
gas, szikár alakja. 

— Szervusztok. No, Margitkám, hol az én 
kis unokám? — kérdezte, aztán leguggolt, 
úgy ölelte magához Zolit. 

Nagyapa megitta a kávéját, s hamarosan 
együtt indultak el. Ugyanazon az úton men- 
tek, amerre reggelenként Zoli az óvodába 
igyekezett édesanyjával, mégis mintha most 
mások lettek volna a házak, a kirakatok. 
Nagyapával nem kellett sietni, meg lehetett 
állni, bámészkodni a hirdetőoszlopok előtt 
és kérdezni, kérdezni mindenfélét, Nagy- 
apa válaszolt. 

Zoli óvodás volt, mégpedig nagycsoportos. 
Közeledett a nyár vége, s egyre több szó 
esett az iskoláról. Zoli egyre-másra azt szá- 
molgatta, mikor is lesz az a szeptember eleje. 

— Nagyapa, számolj! — szólt Zoli. 

— Rendben. Számoljunk lassan, s mire hú- 
szig érünk, biztosan itt lesz az autóbusz. 

Számolni kezdtek. Tizenkettőig jutottak, 
amikorra nagy szuszogással megérkezett a 
negyvenhármas csuklós busz. 

A városligeti játszótéren sok gyerek 
nyüzsgött a csúszdák, a hinták, a mászókák 


déka 


körül. Zoli boldogan mutatta meg ügyes- 
ségét a cölöpvármászásban, a kötélhintá- 
zásban. Aztán lángost ettek, szörpöt ittak, 
s úgy elszaladt az idő, hogy észre sem vették: 
már besötétedett, indulniuk kellett haza. 
Másnap délután Zoli elindult szüleivel 
megvásárolni az iskolakezdéshez szükséges 
tárgyakat. Együtt választották ki a vízhatlan, 
macskaszemmel ellátott hátitáskát, a tor- 


nacipőt, a füzetcsomagot, s mindent, amire 
egy első osztályosnak szüksége van. 

Néhány nap múlva, Nagyapa csöngetésére, 
Zoli válaszolt: 

— Egy kis türelem, azonnal! 

Gyorsan felkapta köpenyét, hátára vette 
táskáját és mikor Nagyapa belépett, elvo- 
nult előtte. 

— Ez igen! — mondta Nagyapa — már 


azt hittem, hogy eltévedtem. De látom, hogy 
az iskolásfiú te vagy Zolikám! Ma hozzám 
megyünk — folytatta —, a teknőcök úgyis 
régen láttak már. 

Zoli, mint mindig, ezúttal is izgalommal 
várta, hogy belépjenek Nagyapa birodal- 
mába. Megetették ateknőcöket, aztán Nagy- 
"apa a szőnyegre térdelt, felhajtotta az ágy- 
takarót és az ágy alól előhúzott egy öreg, 
színétvesztett, kopott bőröndöt. 

— Na Zolikám! Csukd be a szemedet, és 
nyújtsd ki a kezedet! 


Zoli úgy tett. Hallotta, hogy a bőrönd 
zárai kattantak, s egyszercsak a tenyerén 
érzett valamit. Kinyitotta a szemét és egy 
fa tolltartót látott. i 

— Ezt neked adom. Neked őriztem meg. 
Édesapád első tolltartója volt. 


A tolltartó tetején ott állt a neve is: Nagy 
Zoltán 1. osztályos tanuló. Zoli kinyitotta, 
s a tolltartó hosszú rekeszeiben vadonatúj 
ceruzák sorakoztak: fekete, piros-kék, egy 
vastagabb piros, mind hegyesre faragva, az- 
tán egy ceruzahegyező és egy radír. A tolltar- 
tó fedelének belsején pedig egy ÓRAREND. 

— Sok sikert kisunokám az iskolában! 


Amikor Zoli az első iskolás napon kitette 
tolltartóját a padra, úgy érezte, mintha Na- 
gyapa is mellette ülne, s amikor végigsimí- 
tott a tolltartó tetején, mintha Nagyapa me- 
leg tenyerét, ujjait érezte volna kezében. 


STUIBER ZSUZSA rajza 


s 


u , LE A , 

Rajzolós játék 
Vegyél elő színes ceruzát vagy filctol- 
lat, és rajzolj kereket az autónak, szép 
színes szárnyakat a pillangónak, házat 
a csigának, tüskét, lábat a sündisznónak, 
nagy ágas-bogas agancsot a szarvasnak, 
fület a majomnak és vizet a hajó alá. 
Ugye, hogy sokkal szebbek lettek! gyó 


. 


Tfjabb születésnapi levelek érkez- 


tek Dörmögőhöz: a SOIMII PATRIEI " 
című újságtól küldtek üdvözletet ne- . 


künk. Az újság címe magyarul: A Haza 
Sólymai. Romániában így nevezik azo- 


kat a gyerekeket, akik ma még óvo- gs 


dások, de hamarosan iskolába mennek, 
és kisdobosok, úttörők akarnak lenni. 
Készülnek az úttörőéletre: segítik óvo- 
dás társaikat, segítenek otthon szüleik- 
nek. Szeretik hazájukat, és bátrak akar- 
nak lenni, mint a sólyom. Ezért válasz- 
tották ezt a nevet újságjuk címéül is. 
A lap egyik munkatársa lerajzolta Dör- 
mögőt, és ezt a verset Írta róla: 


ÍI asteaptá cei isteti 
Drag le este tuturor; 
Pe fetite si báieti 
Veseleste Dömötör. 


Din al Roműniei prag 
$oimii patriei, firesc, 
Íti trimit cu dor si drag 
Un salut prietenesc! 


Nevet, játszik veletek, 
szerez sok-sok örömöt, 
várják is a gyerekek 

a Dörmögő Dömötört. 


Román földről küldtük el, 
de tán ott is hallani: 
üdvözölünk titeket, 

mi, , A Haza Sólymai". 


Romániában magyar nyelven is megjelenik 
nA Haza Sólymai" című újság. Minden hó- 
napban szerepel benne Csipike, a gyerekek 
kedvence. Ugyanolyan jó barátjuk ő, mint 
a Dörmögő olvasóinak Berci és Marci. Csi- 
pike levelet is írt olvasóinknak. 


Keolves 
DömöTÖR! 


Kérlek, hagyd abba egy kicsit a dörmögést, 


. és figyelj rám! 


Az ember el sem hiszi rólad, hogy már 
huszonöt esztendős vagy. A gyerekek nőnek — 
nődögélnek, és mi kicsik maradunk. Szerencsére 
mindig új olvasók váltják fel a régieket! 

Kívánom neked, szeressenek továbbra is a 
magyarországi gyermekek, mint ahogy mi is 
szeretjük egymást romániai barátaimmal, leve- 
lező társaimmal, ,, A Haza Sólymai" olvasóival. 
Es kívánok neked sok lépesmézet! Ha kell, 
küldök! 

No, most már dörmöghetsz tovább. 


Vgaz dan ollo , 
Ceirpi 


Hintottál már valaha Csillebércről? Jártál 
már ezen a szépnevű helyen? Ha pesti gyerek 
vagy, most bizonyára felcsillan a szemed, 
mert Csillebérc nevéhez szabadsághegyi ki- 
rándulások emléke fűződik. Eszedbe juthat 
róla a közeli Normafa lejtője, a Libegő, a 
Fogaskerekű vidám harangjele és az Uttörő- 
vasút sok piros nyakkendős vasutasa. 

Aki az idén tavasszal, április 3-án és 4-én 
arrafelé sétált, láthatta, hogy a Csillebérci 
Úttörő Nagytáborban kivételes napok voltak. 
Mackónapok. Itt rendeztük születésnapi ün- 
nepségünket, itt fogadta vendégeit a 25 éves 
Dörmögő Dömötör. 

Kik voltak vendégeink? Azok a gyerekek, 
akik a legtöbb levelet rajzolták — hiszen írni 
kevés óvodás tud még —, és azok, akik a leg- 
több rejtvénymegfejtést küldték. Így aztán 
névről meg a rajzai alapján szinte minden 
érkezőt ismertünk; mégis, micsoda nagy 
öröm volt a személyes találkozás! 


Amikor az ország különböző részeiből . 


összesereglett gyerekek és szülők egymással 
is megismerkedtek, elkezdődött a játék a 
hatalmas parkban. Az örömöt fokozta, hogy 
megjelent a gyerekek régi ismerőse, Levente 
Péter, barátjával, Gryllusz Vilmossal. Mulat- 
ságos, szórakoztató műsorukat a szülők 
ugyanúgy élvezték, mint a gyerekek! Eljöt- 
tek a XIV. kerületi Úttörőház bábjátszó 
szakkörének tagjai is, akiknek előadása ren- 
geteg tapsot kapott. A legérdeklődőbb né- 
zők az előadás után még a bábokkal is játsz- 
hattak egy keveset. És aki ennyi játék után 
sem fáradt el, egész mesefilmsorozatot néz- 


hetett végig lefekvés előtt. Mert ez a ven- 
dégség két napig tartott ám! 

Másnap reggel újabb meglepetések követ- 
keztek: ki-ki válogathatott a felkínált , cse- 
megék" között. Aki a közeledő húsvét alkal- 
mából meg akarta tudni, hogyan kell hímes 
tojást festeni, nyomban hozzákezdhetett. 
Volt, akit az érdekelt, hogyan készít színes 
papírból varázslatos ügyességgel madarakat, 
virágokat, csónakokat Mitsui Sen, japán 


szobrászművész. Megint mások agyagformá- 
kat gyúrtak, rajzoltak, bábokat készítettek, 
és észre sem vették, milyen hamar elszaladt 
a délelőtt. Pedig akkor egy nagy teremben 
már hangolták hangszereiket a zenészek! 
Most kezdődött még csak a táncház! Akkora 
volt a vigasság, mint egy lakodalomban. 

Sokat táncoltunk, bele is fáradtunk mind- 
nyájan. 

A búcsúzásnál a legszomorúbb talán éppen 
a vendéglátó , főmackó" volt, aki 25 eszten- 
dőn keresztül oly sokat tett azért, hogy a 
gyerekeknek minél több öröme teljék a 
Dörmögőben. 

Köszönjük Rákos Klárának, Klári néninek 
— akit azóta a Szocialista Magyarországért 
Érdemrenddel tüntettek ki —, sokéves mun- 
káját, és kívánunk neki örömteli nyugdíjas 
éveket! Arcát az ünnepség estéjén láthattá- 
tok a televízióban. Gyerekek! Ha találkoztok 
vele az utcán, köszöntsétek! 


K. M. 


HORVÁTH ZOLTÁ 


N fot 


Csillagos éjszakán a csilla gnézők először 
mindig a Göncölszekeret keresik az égen. 
Könnyen megg is találják, mert minden de- 
rült éjszakán látható az égbolt északi oldalán. 
Hét fényes csillagból áll; együttesen valóban 
olyanok, mint egy szekér. A hátsó négy csil- 
lag a szekér maga, az első három pedig a 
rúdja, ami bizony görbe. 

A Göncölszekér közelében az égbolton 
van hét másik kevésbé fényés csillag, amely 
a népnyelv szerint a Göncöl mása, azaz a kis 
Göncöl. Ez kisebbnek látszik, mint a Nagy 
Göncöl, a rúdja pedig felfelé görbül. A rúd 
végén van a Sarkcsillag. 

Előfordulhat, hogy a Göncölszekeret egé- 


Például rúdjával : 

oka nem más, min 

látszik forogni az égbo 

rül. Forgás közben úgy tűnil 

kér elmozdul. Azt gondolnái 

minden rendes szekér, elői 

rúdja irányában. De nem így va 

cölszekér bizóny örökösen hátrá 

ton! Nincs ebben semmi külö 

nem lovak húzzák ezt a szeket 

igazi szekér, hanem a csillagok. 

téka, hogy éppen így helyezkedn 

égen. 7.) 
Emberemlékezet óta a magyarok 


zekérnek nevezik. A sze- 
áismerünk, de mit jelent a 


je nagyon érdekes. Azt mond- 
öncölnek hívtak egy táltost, 

ú, csodákat művelő ember . 

ni tudott a madarakkal, a fákkal 
vekkel. Híres tudósa volt a gyó- 
yának is. Állítólag ő találta 


öl az emberek közül, ezért úgy 
költözött görbe rúdú szeke- 
ott e. É 


mondás terjed róla: , Olyan nehéz, mint a 
Göncöl szekere", ,A Göncölszekér húzza 
az egész eget". Azt mondják a kevélyekre: 
, Azt hiszi, ő hajtja a Göncölszekeret." 

Van egy halvány csillag a szekér rúdjának 
második csillaga mellett, amelyet csak a leg- 
jobb látásúak vehetnek észre. Ezt Béresnek, 
Kisbéresnek vagy Ostorosnak nevezik. Erről 
is van egy érdekes mondás: ,A Göncöl- 
szekérbe ökör van fogva, három pár; a kö- 
zépső ökörnek a fülében van a Hüvelykpici, 
s onnan hujogat: Cselő, hajsz!" 

Ez a halvány csillag valamikor az éles látás 
próbája volt. Például a rómaiaknál csak azok 
lehettek katonák, akik ezt a csillagot bizto- 
san észrevették. 

Látásod próbájaként te is megkeresheted 
a Kisbérest az égen! 


KOLTAI ÉVA rajzai 


OROSZ MESE 


Egy napon a hold is ruhát akart viselni, 
mint az emberek a földön. 

Elment a szabóhoz. A szabó mértéket 
vett, és megkérte a holdat, hogy öt nap múl- 
va jöjjön újra. 

Amikor a hold öt nap múlva fel akarta pró- 
bálni a ruhát, túl szűknek és túl rövidnek 
találta. 

— Valószínűleg tévedtem —, gondolta a 
szabó, és újból mértékét vett. — Gyere is- 
mét öt nap múlva! — mondta. 

Amikor elérkezett az idő, a hold útnak 
indult, de a ruha most sem volt jó. Még min- 
dig túl szűk és túl rövid volt. 


Fordította: ZOLTÁN ARANKA 


— Úgy látszik, megint tévedtem — sóhaj- 
tozott a szabó. Megkérte a holdat, hogy vár- 
jon még öt napig. 

A szabó átalakította a ruhát. 

Öt nap múlva a hold lehengeredett az ég- 
ről, mert olyan kerek volt, mint egy golyó. 
A ruha most sem állt jól rajta. 

— Kedves hold — szólt a szabó —, én nem 
tudok neked ruhát varrni! Egyszer vékony 
vagy, azután meg vastag, egyszer nagy vagy, 
azután újra kicsi. 

És mert a szabó nem tudott a holdnak 
megfelelő ruhát varrni, azért még a mai na- 
pig sincs ruhája. 


UDUD ISTVÁN: 


Hókusz- 
pókusz, 

mit eszik a 
mókus? 

— Makkot, 
mogyorót, 
meghámozva 
a diót. 


LELKES MIKLÓS: 


Méregetik a kosok: 
mi a kevés, mi a sok. 


Az én kosom okosul, 
míg a füle lekonyul. 


Holnap már megannyi kos 


között ő lesz főokos, 


s fülelik más kosfülek: 


sokat bég vagy keveset? 


DARÁZS ENDRE: 


Sír a béka: 
Brekeke — 
Van ötezer 
Gyereke. 


Egy sem kapott 
Még nevet. 

Íly sok nevet 
Hol vehet? 


Körcímkéből 
készül 


A kunmadarasi óvodásoktól kaptuk 
ezeket a ragasztásokat. Olcsó, enyve- 
zett hátú körcímkékből készültek a ké- 
pek. Ti is vehettek ilyet a papírboltban. 
Mit tudnátok ragasztani belőlük? Pró- 
bálkozzatok! Ha sikerül, küldjétek el 
nekünk; kíváncsian várjuk a képeket. 
A legérdekesebbek bekerülnek Dör- 
mögő képtárába. 

Beküldte: TOLVAJNÉ, NAGY MARIANNA óvónő 


WDzfD1 y31ZS3 WydyW 


,,.Kutyus" a pórázon 

Állj egyenesen! Nyújtsd előre az egyik lába- 
dat, majd emeld fel és csúsztasd egy össze- 
csatolt övbe. Próbálj ebben a helyzetben kis 
szökellésekkel előre haladni. Ugy tartsd a 
lábadat magad előtt, mintha kutyus len- 
ne, akinek a pórázát fogod. Hány lépést tudsz 
így megtenni? Vezesd a jobb és a bal lábadat 
váltakozva! 


Örül a sétának a , kiskutyád"? Ha igen, ak- 
kor most oldalirányban húzza a pórázát. 
Te pedig szökdelj a pórázon tartott lábadhoz 


Játsszunk 


most együtt! 


Kedves Szülők, Nagyszülők ! 
Kedves Felnőttek ! 


Rövidesen elkezdődik az új iskolaév. A ta- § 
valyi nagycsoportos óvodások iskolások lesz- 
nek. Hozzájuk és szüleikhez szólunk, velük 
beszélgetünk, játszunk most. i 

A szülő az iskolába készülő gyereket te- 
kintse , nagy "-nak. De semmiképpen ne úgy, 
hogy tiltsa a játéktól vagy ijesztgesse az isko- 
lával. A gyermek ne érezze hátránynak, hogy 
ő már nagy (különösen a kisebb testvérrel 
való összehasonlításkor), neki , ezt már nem § 
szabad csinálni". Inkább erősítsék a gyermek 
önbizalmát, azt éreztessék vele, hogy már 


képest ellenkező irányba, majd néhány szök- i i többre képes, mint kisebb korában. Adjanak § 
delés után váltsd a pórázas lábadat, és szök- 1 ! og számára otthon feladatot, de ne vonják el a 
delj á másik irányba is. Tartsd a lábadat lehe- kh § c esetet játéktól. Éljenek jobb időbeosztással. Az ott- 
tőleg mindig ugyanabban a magasságban, ! 1 SE; honi munkát úgy válasszák meg, hogy agyer- 
amelyben induláskor tartottad. Addig sétál- Éz je mek egyedül vagy egy kis segítséggel el tudja / 
jatok, amíg el nem fáradtok. Versenyezhetsz i § Bé végezni; azután kérjék számon tőle, és min- § 
is a barátaiddal: kinek van fáradhatatlanabb j a! dig dicsérjék meg, ha elvégezte a feladatát. 
ukutyája"? DEMETER RÓZSA s? st; Egy hatéves gyermek már önállóan, és elég 

gyorsan fel tud öltözni egyedül is (gondol- 
junk az iskolai testnevelési órára, ahol nem 
segíthet anyuka); részt vehet a lakás takarí- 
tásában (viráglocsolás, portörlés, saját fehér- 
neműjének kimosása), és a könnyebb kerti 
munkákban is. 

Próbálják rászoktatni a gyermeket a gyors, 
de alapos, türelmesen végigvitt, befejezett 
munkára. Ha nem sikerül valami először, 
gyakorolja, ismételje, de ne büntetésből, hanem 
azért, hogy jól megtanulja. Ha munka közben 
elfárad a gyermek, lankad a figyelme, inkább 
pihenjen egy kicsit, de ne hagyják, hogy el- 


játssza az időt; összpontosítson a rábízott 
feladat végrehajtására, amíg be nem fejezi. 

Beszélgessenek vele az iskoláról, örülje- 
nek vele együtt annak, hogy iskolás lesz, 
hogy már néhány hónap múlva is mennyi 
mindennel többet tud majd, mint azelőtt. 

Bizonyára sok szülő előre megveszi a gyer- 
mek táskáját, írószereit, tornaszereit és 
egyéb iskolai felszerelését. Ezt megelőzően 
is játszhatnak vele iskolást. Képünk nagy is- 
kolatáskát és tornazsákot ábrázol, meg sok- 
féle egyéb tárgyat. Próbálja ezek közül a 
gyermek a táskájába és a tornazsákba ,be- 


rakni" azokat, amelyekre az iskolában szük- 
sége lesz: ceruzával vezesse a vonalat hoz- 
zájuk. A többit ugyancsak vonallal vezesse 
ki a lap szélére — ezek a tárgyak otthon ma- 
radnak. Természetesen más dolgok is szük- 
ségesek az iskolában, ez csak az alapkészlet. 
A többit majd a tanító néni mondja meg. 

Az iskolai élet most még csak játék, pár 
hét múlva örömteli, de felelősségteljes mun- 
ka. Ezt a felelősséget ébresztgessék a felnőt- 
tek a hamarosan iskolába kerülő gyermek- 
ben. Önmaguknak munkát, gyermeküknek 
nehézségeket takarítanak meg vele. " R.K. 


e SOMORJAI ÉVA rajzai 


GYÁRFÁS ENDRE : 


— Zöld mezőben piros foltok. . . 
Nézd a sok vadrózsabokrot: 
megérett a csipkebogyó! 
Menjetek —, szól Dörmi apó 
Marcinak és Bercinek 

— nagy kosárral szedjetek! 


Dolgoznak egy órája már, 

s még csak félig van a kosár. 

— Nahát, soha nem telik meg? 
Csipkebokor, meg ne csipkedd 
ágaiddal bocsbundánk! ; 
Ne légy olyan vad hozzánk! 


— Júj, de szúrós — morog Berci. 
— De ilyet még nem pipáltam: 
ha előttem van a bokor, 

hogyan csipkedheti hátam? 


Marci ránéz s jót nevet: 

— Nem a bokor csipkedett. 

A Rigó szállt ide éppen. 

Szólni sem tud nagy mérgében. 


— Várjatok csak! — így a Rigó. 
— Ha én kinyitom a csőröm, 
iszkolhattok, át a réten, 
árkon-bokron, hegyen-völgyön. 


— Mi a bajod? 

— Hát mi lenne? 

Még kérdi a szemtelenje?! 
Nem hagyom, hogy elvigyétek 
pompás ízű csemegémet! 


— Nem kell félned — mondja Marci. 


— Gyere velünk s majd meglátod, 
mit tervez a sok bogyóval 

két brummogó jóbarátod. 
Szétterítjük a padláson 

s megőrizzük. Majd ha tél lesz, 
kiszórjuk a madaraknak: 
csipegesse, aki éhes! 

Télidőben, Rigó koma, 

terád is vár jó lakoma. 

Sok van még. a bokron. . . Szedjük! 
Jobban megy a munka együtt. 


§ 
! 


Melyik volt előbb? üli 


Az ember nagyon régóta épít hajókat. Egyre gyorsabbakat, egyre kényeimesebbeket. Az iderajzolt hajók 
mind különböznek egymástól; mindegyiknek van olyan tulajdonsága, amely a korábbiaknak nem 
volt. Készíts sorrendet! Keresd meg, melyik lehet a legegyszerűbb, legrégebbi hajó, és hogyan következ- 
hettek utána sorban a többiek. Azt is mondd el anyukának, hogy milyen különbségeket figyeltél meg a hajó- 
kon, és miért gondolod, hogy az egyik előbb készülhetett a másiknál. Minden hajónak más színű zászlója 
van. Megfejtésül rajzold le a színes zászlókat olyan sorrendben, amilyenben szerinted épültek a hajók. Raj- 
zodat küldd el Dörmögő Dömötörnek! Í Za a kelöée KÖM. 

